CELEX: 62014CN0407
Language: da
Date: 2014-08-27 00:00:00
Title: Sag C-407/14: Anmodning om præjudiciel afgørelse indgivet af Juzgado de lo Social n ° 1 de Córdoba (Spanien) den 27. august 2014 — María Auxiliadora Arjona Camacho mod Securitas Seguridad España, S.A.

17.11.2014   
            
            
               DA
            
            
               Den Europæiske Unions Tidende
            
            
               C 409/28
            
         Anmodning om præjudiciel afgørelse indgivet af Juzgado de lo Social no 1 de Córdoba (Spanien) den 27. august 2014 — María Auxiliadora Arjona Camacho mod Securitas Seguridad España, S.A.
   (Sag C-407/14)
   2014/C 409/40
   Processprog: spansk
   
      Den forelæggende ret
   
   Juzgado de lo Social no 1 de Córdoba
   
      Parter i hovedsagen
   
   
      Sagsøger: María Auxiliadora Arjona Camacho
   
      Sagsøgt: Securitas Seguridad España, S.A.
   
      Præjudicielt spørgsmål
   
   Kan artikel 18 i direktiv 2006/54/EF (1), når den foreskriver, at en erstatning til et offer for en forskelsbehandling på grundlag af køn skal være præventiv (ud over at den skal være reel og effektiv og stå i et rimeligt forhold til det lidte tab), fortolkes således, at den giver den nationale retsinstans beføjelser til at idømme en ren tillægserstatning i form af en rimelig erstatning med karakter af straf, dvs. et yderligere beløb, der går ud over den fuldstændige godtgørelse for de reelle tab og skader, som offeret har lidt, og tjener som eksempel for andre (ud over skadevolder selv), forudsat at dette beløb holder sig inden for rammerne af, hvad der ikke er uforholdsmæssigt, herunder når denne erstatning med karakter af straf er fremmed for den nationale retsinstans’ egen retspraksis?
   
      (1)  Europa-Parlamentets og Rådets direktiv 2006/54/EF af 5.7.2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning)
   
      EUT L 204, s. 23